Engkanto

Tungkol ang artikulong ito sa mga nilalang ng kalikasan ayon sa mitolohiyang Pilipino.  Para sa palabas sa telebisyon ng Pilipinas, tingnan ang Encantadia (seryeng pantelebisyon).

Ang engkanto ay isang uri ng nilalang sa mitolohiyang Pilipino na pinaniniwalaang may angking kakayahang naiiba sa mga ordinaryong nilalang gaya ng tao at hayop. Sila ay inilalarawan na may mapuputlang balat, asul o luntiang mga mata at kung minsan ay hindi hamak na mas matangkad o mas maliit gaya ng sa ordinaryong Pilipino. Pinaniniwalaan din silang naninirahan sa mga punungkahoy gaya ng mga baliti at sinasabing hindi gumagalaw ng mga tao maliban na lamang ay kung gagambalain ang kanilang pananahimik. Karaniwan na ring iniuugnay sa mga engkanto ang ninuno ng mga Pilipino. Sila rin ay inilalarawan bilang mga ispiritu ng kalikasan o mga maliliit na duwende. Ang paniniwala sa kanilang eksistensiya ay nagtagal ng ilang siglo  at may ilan pang pamayanan sa Pilipinas ang naniniwala rito.

Sa wikang Filipino, ang lalaking engkanto ay tinatawag ding engkantado, samantalang ang babaeng engkanto naman ay hindi tinatawag na engkanto kundi isang engkantada. Gaya ng mga tao, sila ay pinaniniwalaan ding may kasarian ngunit naiiba sa mga tao.

Ang salitang engkanto ay nagmula sa salitang Kastila na encantar na ang ibig sabihin sa Tagalog ay "manggayuma", "mambabalani" o "mang-akit". Ito ay tinatawag din sa lokal na mga pangalan bilang tumao sa Cagayan at Misamis, meno sa Iligan, at panulay sa Siquijor. Ang mga Bisaya ay karaniwan nang isinalalarawan ang mga engkanto bilang:

O sa Tagalog ay:

Tingnan din
Sorserer (paglilinaw)

Mga sanggunian

Mitolohiyang Pilipino
Mitolohiya ng Pilipinas
Mga ispiritu ng kalikasan